**HASZNOS INFORMÁCIÓK SZÜLŐKNEK**

**Igazgató: Vig Áron, 62/245-233/120-as mellék;**

**Ig.helyettes: Horváthné Ruzsa Anita, 62/245-233/134-es mellék;**

**Gazdasági ügyintéző: Kovács Imréné, 62/245-233/113-es mellék;**

**HÓDMEZŐVÁSÁRHELYI SZC CSERESNYÉS KOLLÉGIUMA HÁZIREND**

Kivonat

**A tanuló jogai**

* ingyenes kollégiumi ellátásban részesüljön;
* A tanuló joga különösen, hogy

*a)* a kollégiumban biztonságban, egészséges környezetben tanulhasson, nevelkedhessen, s hogy életrendjét életkorának és fejlettségének megfelelően alakítsák ki az étkezés, pihenőidő, tanulás, oktatás, szabadidő, testmozgás, sportolás rendszeres lehetőségeinek biztosításával

*b)* választó és választható legyen a diákképviseletbe;

*c)* az órákra való felkészülés során igényelheti a kollégiumban lévő szakos és nem szakos tanár segítségét, megválaszthatja a segítő pedagógus személyét;

* igénybe vegye a kollégiumban rendelkezésre álló eszközöket, a kollégium létesítményeit (könyvtár, számítástechnikai termek, aula, mosókonyha, kondicionáló-terem, teakonyha, stúdió, klub szoba, tanulók.);
* részt vegyen a szakkörök, diákkörök munkájában, és kezdeményezze azok létrehozását.

**Tanulói kötelezettségek**

* részt vegyen a kötelező és a választott foglalkozásokon (legalább a Köznevelési törvényben előírt óraszámban);
* tegyen eleget tanulmányi kötelezettségének, rendszeres munkával és fegyelmezett magatartással, képességeinek megfelelően;
* tanúsítson együttműködést nevelőivel
* közreműködjék saját környezetének és az általa alkalmazott eszközöknek a rendben tartásában
* őrizze meg, ill. az előírásoknak megfelelően kezelje a rábízott vagy az oktatás során használt eszközöket, óvja a kollégium létesítményeit, felszereléseit;

**Tanulás, készségfejlesztés**

Az egyéni és csoportos tanulás ideje a kollégiumban a szilencium. Szilencium idején a diákok a tanulószobákban tartózkodnak nevelő jelenlétében.

* Amennyiben ezt a tanulási teljesítmény indokolja, a közösségvezető elrendelheti az egyéni szilenciumot.
* Minden tanulónak választania kell legalább egy kollégiumi foglalkozást, amelyen kötelező jelleggel részt vesz.

**Pihenőidő**

* A kollégium a tanulók egészséges fejlődése és tanulása érdekében pihenőidőt biztosít. Ez naponta 22 órától 6 óra 30 percig tart, általános iskolásoknak 20 órától 6 óra 30 percig. Nyári gyakorlat idején az ébresztő ideje — a közösségvezető vagy ügyeletes felügyelő személy jóváhagyásával — az egyéni munkarendhez igazodva eltérhet a megszokottól.
* A takarodó utáni tanulás vagy művelődés céljából közösségvezető vagy ügyeletes nevelő engedélyezheti az egyéni fennmaradást 24 óráig. Ezt követően az ügyeletes nevelő bezárja a tanulószobákat.

**Dohányzás**

A kollégium füstmentes közoktatási intézmény és munkahely. Egész területén tilos a dohányzás. Dohányzásra kijelölt hely nincs. A tilalmat megszegő diák és közalkalmazott ellen a dohányzásmentességi szabályzatban megállapított módon fegyelmi eljárást kell indítani, amelynek keretében bírság kiszabható. A kollégiumban bent tartózkodó, más dohányzó személyek ellen bírság kiszabható. A dohányzás tilalmának részletes szabályait dohányzásmentességi szabályzat és igazgatói rendelet rögzíti.

**Kimenő**

A kollégistának kimenő jár az iskola befejezése és 1550 között. Este 19 órától legalább 21 óráig adható kimenő, ami fegyelmi esetekben korlátozható.

**Hazautazás, hétvége, szállóvendéglátás**

* A szorgalmi időszak (tanítási hét, szorgalmi és vizsgaidőszak) végén, ill. tanítási szünet előtt minden tanuló hazautazik. A bent maradást a tanuló vagy szülője írásos kérelme alapján, indokolt esetben az igazgató engedélyezheti.
* Hazautazáskor, péntekenként, és tanítási szünetek előtt a meghatározott napon 16 óráig el kell elhagyni a kollégiumot. A szobaközösségeknek távozás napján legkésőbb 15 óráig csomagjaikkal együtt el kell hagyniuk a szobájukat, amelyet rendezett, takarítható állapotban kell maguk után hagyniuk.

**Világítás, áram- és melegvíz–szolgáltatás**

* A kollégiumi helyiségekben takarodó után le kell oltani a villanyt. A folyosók éjszakai világítását biztosítani kell. A villanyoltást az éjszakai ügyeletes nevelő ellenőrzi.
* A lakószobákban takarodó után biztonsági okokból szünetel az áramszolgáltatás.

**Készpénz, értéktárgyak, személyes használati eszközök**

A kollégiumban mindenkinek tiszteletben kell tartani a személyi tulajdonát és a tulajdonhoz fűződő jogait. Ki–ki maga vállaljon felelősséget a nála lévő anyagi javaiért, és tartsa tiszteletben másokét. Pénz, értéktárgy, használati tárgy eltűnéséről és ennek ismertté vált körülményeiről a kollégium alkalmazottainak és a közösségek tagjainak maradéktalanul tájékoztatniuk kell a közösségvezető / ügyeletes nevelőtanárt.

* Akit lopáson érnek, vagy akiről bebizonyosodik, hogy lopott, kizárható a kollégiumból.
* A tanulónak csak olyan személyes tárgyat, eszközt szabad behoznia a kollégiumba, amely a tanuláshoz, a személyes kapcsolattartáshoz vagy a szabadidő kulturált eltöltéséhez szükséges, s amely nem balesetveszélyes.

NAPIREND

*HÉTFŐ, KEDD, SZERDA, CSÜTÖRTÖK:*



* 1. ÉBRESZTŐ

6.30 – 7.15 REGGELI

7.00 – 7.30 BEÁGYAZÁS, SZOBARENDEZÉS

7.50-ig TÁVOZÁS A KOLLÉGIUMBÓL

12.15 – 15.00 EBÉD

15.50-ig KIMENŐ

16.00 – 16.45 I. SZILENCIUM

16.45 – 17.00 SZÜNET

17.00 – 17.45 II. SZILENCIUM

17.45 – 18.00 SZÜNET

18.00 – 18.45 III. SZILENCIUM

18.45 – 19.30 VACSORA

19.30 – 21.00 ESTI KIMENŐ

22.00 TAKARODÓ, VILLANYOLTÁS